Morten og Kasper Fruensgaards manager har med øjeblikkelig virkning opsagt samarbejdet

Den ofte kritiserede boksemanager Robert Larsen har opsagt samarbejdet med de nordjyske boksetvillinger Morten og Kasper Fruensgaard. -  Vi vender ikke tilbage som amatører. Vi håber, at kunne fortsætte som professionelle, siger Kasper Fruensgaard. Fruensgaard-tvillingerne og promotor Robert Larsen er ifølge tvillingerne enige om at stoppe samarbejdet, og parterne er gået fra i hinanden i fælles forståelse. -  Jeg er ikke skuffet over ikke at skulle bokse 3. oktober. Selvfølgelig er det træls, men vi har fået mange gode oplevelser, siger Kasper Fruensgaard. Kasper og Morten Fruensgaard fortsætter deres boksetræning med deres træner Finn Sørensen i Vadum Idrætsforenings bokseafdeling. Fruensgaard-tvillingerne skulle have haft debut som professionelle boksere i Tyskland den 3. oktober. Den debut er nu aflyst. Robert Larsen har tidligere været meget kritiseret og har blandt andet fået frataget sin licens.